NÁVRH
UZNESENIE VLÁDY SLOVENSKEJ REPUBLIKY
č. 
z 

k návrhu na doplnenie Zoznamu rozpočtových organizácií a príspevkových organizácií navrhnutých na ich premenu na neziskové organizácie poskytujúce všeobecne prospešné služby

Číslo materiálu: |
Predkladateľ: | ministerka pre správu a privatizáciu národného majetku
Vláda
A.  súhlasí
A.1.   s doplnením Zoznamu rozpočtových organizácií a príspevkových organizácií navrhnutých na ich premenu na neziskové organizácie poskytujúce všeobecne prospešné služby k 30. júnu 2002, schváleného uznesením vlády č. 364 z 10. apríla 2002 v súlade s § 2 ods. 2 zákona č. 13/2002 Z. z. o podmienkach premeny niektorých rozpočtových organizácií a príspevkových organizácií na neziskové organizácie poskytujúce všeobecne prospešné služby (transformačný zákon) a ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov, o zdravotnícke zariadenie: 
			Nemocnica s poliklinikou Bardejov  

B.	    ukladá
           ministrovi zdravotníctva
           ministerke pre správu a privatizáciu národného majetku

B.1.   zabezpečiť transformačný proces v súlade so zákonom č. 13/2002 Z. z. o podmienkach premeny niektorých rozpočtových organizácií a príspevkových organizácií na neziskové organizácie poskytujúce všeobecne prospešné služby (transformačný zákon) a ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov tak, aby Nemocnica s poliklinikou Bardejov mohla byť premenená na neziskovú organizáciu poskytujúcu všeobecne prospešné služby k 30. júnu 2002.

Vykonajú:    minister zdravotníctva
           ministerka pre správu a privatizáciu národného majetku